Shichibukai

A Shichibukai, teljes nevén Oka Shichibukai egy szervezet, melynek tagja hét erős, és meglehetősen hírhedt kalóz, akik szövetségbe léptek a Világkormánnyal.

Áttekintés
A Shichibukai, egy szervezet, melynek tagjai valaha törvényen kívüli kalózok voltak, azonban közös érdekek miatt szövetséget kötöttek a Világkormánnyal.Habár a Világkormánynak dolgoznak, látszólag nem törődnek és nem is tisztelik a Világkormányt, sőt egyes haditengerészek meg sem különböztetik őket a többi kalóztól. Másrészről, a többi kalóz gyakran megveti őket, és a "kormány-kutyáinak" nevezik a Shichibukai tagjait. Ennek ellenére tartanak tőlük, ismervén nagy befolyásukat és erejüket.

A vérdíjakat illetően nagyon magas az eltérés a tagok között. A radikális ellentét jól megmutatkozik, hogy míg Isuoo-nak volt a legmagasabb, 390.000 ßellys vérdíja mikor beállt a Shichibukai-ba ezzel szemben Célie Cyprania-ra nem vetett ki vérdíjat a Haditengerészet. Azt azonban fontos megemlíteni, hogy ezek a vérdíjak a Shichibukai-ba való belépéssel törlődtek, tehát nem tükrözik a tagok valódi erejét, és fenyegetését.

A Shichibukai, mint intézmény, belülről tekintve meglehetősen instabil, mert a tagok csak névlegesen kötődnek egymáshoz, valódi kompromisszum köztük soha sem született. Tehát mindenki egy önálló individuum a Világkormány szolgálatába. Nagy ritkán (felsőbb utasítás hatására) azonban megesik, hogy együtt kell harcolniuk.

Emellett mégis vannak feljegyzések arról, hogy egyes Shichibukai tagok esetenként együtt dolgoztak. Dull és Meizo Nahara ideiglenes szövetséget kötve foglalták el Étiu szigetét és hajtották rabiga alá az ott élő lakosságot. Eileen Nka'Wido és Isuoo ugyanazon vallás alá tartoznak, a Xoekhi alá, aminek fontos része az úgynevezett Eamuzen amely egyfajta zarándokút tömegmészárlással egybe kötve. Minden harmadévben rendezik meg az Eamuzen-t és az előző eseményen a két Shichibukai vállt vállt vetve gyilkolt.

Világnézetük is gyökeresen különböző, nem beszélhetünk egyértelmű Shichibukai összes tagja által elismert világ filozófiáról. Míg Elieen Nka'Wido és Isuoo a fentebb már említett Xoekhi vallás hithű tagja, addig Seth Baltazar, Dull és Célie Cyprania ateista. Bár legtöbbjüket nagyba befolyásolja a pénz és a minél magasabb hírnév elérése, egyes tagok, úgy mint Deniel Hofferson vagy Isuoo a világban lévő egyensúlyért és békéért harcolnak, persze saját nézeteik alapján.

Shichibukai taggá válás
Egy kalóznak meg van a lehetősége, hogy belépjen a Shichibukai-ba ha egy pozíció megüresedik. Ez lehet leszerelés, kirúgás vagy halál által. Legtöbbször nagy a versenyfutás egy megüresedett helyért, így a pályázó kalózoknak fitogtatniuk kell az erejüket és túl kell szárnyalni a másikat. Az elfogadott kalóz végül aláír egy szerződést közvetetten a Gorosei-el (melyet az oldalon a két admin reprezentál) ezzel szövetségbe lépve a Világkormánnyal. A megüresedést bejelentő felhívás után három nap áll rendelkezésre a játékosoknak, hogy deklarálják érdeklődésüket a pozíció iránt. Ezután a három nap után két hét áll rendelkezésre a pályázat (lásd. Tagi pályázat) beküldésére. A pályázatokat a Gorosei elbírálja majd közleményben kihirdeti az új tagot.

Tagi pályázat

 * A pályázat Microsoft Word-ben írott MINIMUM 3 A4-es oldal hosszúnak kell lennie, 12-es Times New Roman betűtípussal
 * A pályázatnak történeti szinten tartalmaznia kell a karakter indíttatásait (Miért akar belépni a Shichibukai-ba?), tetteit (Mit tesz, hogy belépjen Shichibukai-ba?) és EGY olyan nagy tettet ami meggyőzheti a Gorosei tagjait. (pl.: erős kalóz legyőzése, valamilyen fenyegető veszély elhárítása stb.)
 * Ha a megüresedést követő három napban nem jelentedbe az érdeklődésedet akkor pályázatot nem áll módunkban elfogadni
 * A két hét "üres idő" után pályázatot nem áll módunkban elfogadni
 * A tagságra CSAK olyan KALÓZOK pályázhatnak akik legalább 6-os szintűek (>4500 TP).
 * Ha egy pályázat fentiek bármelyikének nem felel meg azonnali elutasításban részesül
 * A tagság díja 500.000 ßelly melyet elég akkor kifizetni, ha már bekerült a Shichibukai-ba.
 * Ha az adott illetőnek elfogadják a pályázatát további egy hét áll rendelkezésére, hogy összegyűjtse az 500.000 Bellyt
 * Shichibukai rangra játékosok nem játékos karakterei NEM pályázhatnak
 * Ha a megüresedést kihirdetése utáni három napban senki sem jelentkezik, akkor plussz három nappal toljuk ki a határidőt. Ha ekkor se jelentkezik senki, egy általunk kitalált nem játékos karakter fogja elfoglalni a pozíciót

Előnyök - hátrányok
Nyilvánvaló, hogy a Shichibukai tagjai némi előnyben és hátrányban részesülnek a játék folyamán. Ezek a következők:

Előnyök

 * Vérdíj eltörlése
 * A haditengerészeknek tilos konfrontálódni velük
 * A kalózokkal büntetlenül kerülhetnek összetűzésbe
 * Minden befejezett mesélő általi kaland után +300 TP kerül jóváírásra

Hátrányok

 * Mindenféle pénzjutalom 20%-a a Világkormány részét képezi, így azt elvesztik
 * Ha a Világkormány hadba hívja őket, akkor engedelmeskedniük kell ugyanis könnyen kitehetik őket ha ellenszegülnek.

Jelenlegi tagok

 * Célie Cyprania (NJK)
 * Seth Baltazar (NJK)
 * Isuoo (NJK)
 * Deniel Hofferson (NJK)
 * Meizo Nahara (NJK)
 * Eileen Nka'Wido (NJK)
 * Dull (NJK)